Dobbeltørnen var seldsjukkenes symbol, her i et relieff på minareten *den smale minaretens madras* (tyrkisk:*İnce Minareli Medrese*) som ligger i distriktet *Selçuklu* i provinsen Konya. Madrasen ble bygd i 1264.
Emblem med dobbeltørn, Istanbul, basert på det Det bysantinske rikets insignier. Det venstre (vestre) hodet symboliserer Roma, det høyre (østlige) Konstantinopel. Korset og globusen i klørne symboliserer henholdsvis den åndelige og verdslige autoriteten. Relieff fra Konstantinopels Ekumeniske patriarkats bygninger.

**Dobbeltørn** er en allegorisk, grafisk og heraldisk figur som gjengis som en stilisert ørn med to ørnehoder på hver sin hals på samme kropp, med en vinge til hver side, med et ben til hver side og med halefjær rett ned.

Dobbeltørn eller lignende fuglefigur med to hoder og vinger til sidene, finnes på gjenstander fra hettittene og kulturer i Midtøsten, fra antikken og fra Amerika før Columbus. Det er teorier om at figuren kan ha symbolisert en altseende guddom, fordi den har fire øyne og kan fly over menneskene. Dobbeltørnen skal ha vært brukt som symbol for den romerske guden Jupiter.

Fra senmiddelalderen er denne figuren brukt som symbol på en keiser. Den er brukt i våpenskjold for tyske, østerrikske og russiske keisere. Dobbeltørn finnes både i offentlige våpen slik som landskapsvåpen, og i private våpen slik som laugsvåpen og slektsvåpen fra mange europeiske land. I skomakerlaugets segl fra 1822 i Oslo (Christiania), er det en dobbeltørn og den finnes i flere danske skomakerlaugs segl. I norske slektsvåpen er det dobbeltørn i skjoldets skjoldhode til slekten Caspary som innvandret ca. 1850 fra Sveits, mens slekten Lund fra Farsund har i skjoldets 1. felt en ørn med to halser uten hoder. I Italia skal visstnok dobbeltørn i skjoldhodet symbolisere at personen/slekten var tilhenger av den tysk-romerske keiseren.

Dobbeltørn brukes også som symbol for den ortodokse kirke.

Eksempler på bruk av dobbeltørn
-------------------------------

* Emblem for Palaiologiske dynasti og Det bysantinske keiserrikeEmblem for Palaiologiske dynasti og Det bysantinske keiserrike
* Våpenskjold for Det tysk-romerske keiser fra Huset HabsburgVåpenskjold for Det tysk-romerske keiser fra Huset Habsburg
* Riksvåpen for Keiserdømmet ØsterrikeRiksvåpen for Keiserdømmet Østerrike
* Riksvåpen for Det tyske forbundRiksvåpen for Det tyske forbund
* Riksvåpen for Det russiske keiserdømmetRiksvåpen for Det russiske keiserdømmet
* Russlands riksvåpenRusslands riksvåpen
* Riksvåpen for Kongeriket JugoslaviaRiksvåpen for Kongeriket Jugoslavia
* Riksvåpen for Serbia og MontenegroRiksvåpen for Serbia og Montenegro
* Serbias riksvåpenSerbias riksvåpen
* Tidligere riksvåpen for Republika SrpskaTidligere riksvåpen for Republika Srpska
* Montenegros riksvåpenMontenegros riksvåpen
* Albanias riksvåpenAlbanias riksvåpen
* Emblem til 21. Waffen-bergdivisjon av SS Skanderbeg (1. albanske)Emblem til 21. Waffen-bergdivisjon av SS Skanderbeg (1. albanske)
* Flagg til Den gresk-ortodokse kirkeFlagg til Den gresk-ortodokse kirke
* Lübecks våpenskjoldLübecks våpenskjold
* Beograds våpenskjoldBeograds våpenskjold
* Bolswards våpenskjoldBolswards våpenskjold
* Groningens våpenskjoldGroningens våpenskjold
* Nijmegens våpenskjoldNijmegens våpenskjold
* Frimerke med flagget til Den autonome republikken Nord-Epirus, 1913-1914Frimerke med flagget til Den autonome republikken Nord-Epirus, 1913-1914
* Provinsen Toledos flaggProvinsen Toledos flagg
* Toledos våpenskjoldToledos våpenskjold

Litteratur
----------

* Oluf Kolsrud: «Handverkarlags-segl fraa Oslo og Christiania», tidsskriftet *St. Hallvard*, Oslo 1915
* Hans Cappelen: *Norske slektsvåpen*, Oslo 1969 (2. opplag Oslo 1976)
* Herman L. Løvenskiold: *Heraldisk nøkkel*, Oslo 1978
* Harald Nissen og Monica Aase: *Segl i Universitetsbiblioteket i Trondheim*, (Trondheim 1990)
* Carl-Alexander von Volborth: *Alverdens heraldik i farver*, Politikens Forlag, København 1972 (oversatt av Sven Tito Achen)
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Carl-Alexander von Volborth: *Heraldry – Customs, Rules and Styles*, Dorset, England 1981

Eksterne lenker
---------------

* (en) Double-headed eagles – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Nationalencyklopedin
 |